L'any 2018 entren en vigor mitjançant la seva publicació al DOGC 180 expedients de planejament derivat.
Estan distribuïts en 120 Plans especials urbanístics (PEU), 24 Plans de millora urbana (PMU) i 36 Plans parcials urbanístics (PPU).
D'altra banda, dels 180 expedients, 125 són noves figures de planejament i 55 són modificacions de figures de planejament vigents.
Taula de planejament derivat 2018:
Dels 125 plans nous, 91 són Plans especials urbanístics, que representen el 73% dels nous plans, 20 són Plans de millora urbana i 14 són Plans parcials urbanístics.
Dels 91 plans especials, 10 són de protecció de patrimoni, 7 són catàlegs de masies i cases rurals, 26 estableixen determinacions en sòl urbà i 48 corresponen a actuacions en sòl no urbanitzable (53% dels plans especials).
De les 55 modificacions de figures ja vigents, només 4 es refereixen a Plans de millora urbana, 22 a Plans parcials urbanístics i 29 a Plans especials urbanístics.
Taula planejament derivat per àmbit:
Dels 125 expedients de noves figures de planejament derivat entrats en vigor durant el 2018, 14 són nous Plans parcials urbanístics.
Es desenvolupen en 14 municipis diferents, repartits en 5 àmbits funcionals.
Dels 14 Plans parcials 6 són d'ús residencial, 7 d'activitat econòmica i un per a altres desenvolupaments.
Només un sector industrial està aïllat, tots els altres estan agregats al teixit urbà.
Els 6 sectors d'activitat econòmica són per a ús industrial.
4 expedients són per ampliar o dotar de zona industrial al municipi.
1 és per canviar d'ubicació una indústria i l'altre és per ampliació d'una fàbrica degut a noves necessitats.
Dels 7 sectors residencials, 4 desenvolupen habitatges unifamiliars i 3 combinen pluri i unifamiliars.
Els Plans parcials ocupen en total una superfície de 123 ha: 82 ha en sectors d'activitat econòmica, 35 ha en residencial i 6 ha per altres desenvolupaments.
Durant l'any 2018 entren en vigor en sòl urbà 20 Plans de millora urbana, en 19 municipis, la majoria en l'Àmbit Metropolità de Barcelona.
10 són residencials, 6 per a activitat econòmica i 4 per a altres tipus de desenvolupament.
Dels 10 sectors residencials, 4 són de habitatges plurifamiliars: un d'ells és d'extensió urbana i 3 de remodelació.
De tipologia unifamiliar són 5 sectors: 4 de remodelació i 1 d'extensió urbana.
Hi ha un sector que combina les dues tipologies d'habitatge i és d'extensió urbana.
El potencial total d'habitatges és de 180 plurifamiliars i 145 unifamiliars.
Hi ha 8 sectors integrats (6 remodelació i 2 d'extensió urbana), 1 agregat i d'extensió urbana i 1 aïllat d'ordenació de tres habitatges i una zona verda.
Dels 6 sectors d'activitat econòmica, 4 són industrials, 1 és un magatzem vinculat a unes oficines i 1 és per la construcció d'un supermercat.
Aquests dos últims són de regeneració del teixit existent.
Pel que fa els sectors industrials 3 són de transformació d'usos i 1 d'extensió urbana.
El potencial total de sostre és de 78.701 m2 i queden repartits entre les Comarques Gironines i el Metropolità de Barcelona.
4 sectors són per a altres tipus de desenvolupament: un per ordenar una zona verda de l'interior d'una illa, un altre per urbanitzar sistema viari i dos per construir una residència per a gent gran, i un edifici per al nou Ajuntament.
Tots són integrats i de remodelació del teixit existent excepte el destinat a ubicar l'ajuntament que és un sector agregat d'extensió urbana.
Els Plans de millora urbana en total ocupen 28 ha, 5 ha per a activitat econòmica, 18 ha en sectors residencials, i 5 ha en altres desenvolupaments.
En els gràfics es representa la distribució per àmbit funcional de cada tipus de pla especial.
A l'Àmbit Metropolità de Barcelona predominen els expedients de plans especials en sòl urbà, mentre que a les Comarques centrals i les Gironines la majoria de plans especials són en sòl no urbanitzable.
Als tres àmbits funcionals més occidentals de Catalunya l'any 2018 només han entrat en vigor plans especials en sòl no urbanitzable.
Taula plans especials per àmbit funcional
Durant l'any 2018, entren en vigor 10 Plans especials de protecció del patrimoni i 7 Catàlegs de masies i cases rurals.
En el 2018 s'inverteix la tendència dels últims quatre anys, s'han aprovat més plans de protecció del patrimoni que catàlegs de masies i cases rurals.
Els catàlegs de masies d'aquest 2018 afecten 7 municipis amb una població conjunta de 17.989 habitants i una superfície de 288 km2.
Els 48 Plans especials urbanístics en sòl no urbanitzables afecten 41 municipis.
A les Comarques Gironines se situen 23 plans, el 48% del total.
Els plans especials referits a actuacions en sòl no urbanitzable poden tenir diferents objectius que hem agrupat en 19 plans d'interès social i 29 d'interès econòmic.
Els d' interès social en 16 casos es refereixen a serveis tècnics; xarxa elèctrica, fibra òptica, aigua potable o xarxes d'aigües residuals.
Dels 29 plans amb l'objectiu de dinamitzar l' economia 5 fan referència a nous equipaments recreatius i d'oci i 5 a càmpings; 4 són del sector primari i 4 per a reforma o ampliació d'hotels o restaurants; 4 responen a ampliacions d'indústries existents (una d'elaboració de sidra, una filatura, una indústria química i un taller mecànic); 3 plans són per a turisme rural (2 establiments nous i una ampliació) i dos altres per regular l'ús en dues masies.
També s'han aprovat 2 plans per a l'ampliació de l'estació d'esquí de Vaqueria Beret.